121. ΑΠΟΦΑΣΗ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΣΥΓΚΟΙΝΩΝΙΩΝ ΔΗΜΟΣΙΑΣ ΤΑΞΗΣ Αριθ. 30869 της 10/19 Οκτ. 1983 (ΦΕΚ Β΄600) Απαγόρευση στάθμευσης ορισμένων κατηγοριών διτρόχων μοτοσυκλεττών και μοτοποδηλάτων στην περιοχή της πρώην Διοίκησης Πρωτεύουσας. Έχοντας υπόψη τις διατάξεις του άρθρ. 52 (παρ. 5 και 6) του ΚΟΚ που κυρώθηκε με το Νόμ. 614/1977 «περί κυρώσεως του Κώδικος Οδικής Κυκλοφορίας», όπως αντικαταστάθηκε με το άρθρ. 8 του Νόμ. 1350/1983 «Υποχρεωτικός τεχνικός έλεγχος των οδικών οχημάτων και άλλες διατάξεις», αποφασίζουμε: Άρθρ.1.-1.Στην περιοχή της πρώην Διοίκησης Πρωτεύουσας, απαγορεύεται η στάθμευση σε δημόσιο ή δημοτικό ή κοινοτικό ή κοινόχρηστο χώρο των πιο κάτω κατηγοριών διτρόχων οχημάτων: α)Διτρόχων μοτοσυκλεττών και μοτοποδηλάτων που έχουν εμφανείς βλάβες ή τροποποιήσεις ή ελλείψεις στο σύστημα σιγαστήρα ή εξάτμισης γενικά, σε βαθμό τέτοιο που όταν λειτουργούν παράγουν θόρυβο μεγαλύτερο από 105D β (Α) («εν στάσει» μέθοδος άρθρ. 5 της 1220/13/79 κοινής απόφασης των Υπουργών Κοινωνικών Υπηρεσιών και Συγκοινωνιών «περί καθορισμού επιτρεπομένων ορίων θορύβων προκαλουμένων υπό των αυτοκινήτων οχημάτων, μοτοσυκλεττών και μοτοποδηλάτων και τρόπος μετρήσεως αυτού» (ΦΕΚ 75/Β/1979), όπως αυτή τροποποιήθηκε με την όμοια κοινή απόφαση 32764/734/17.10.1980 «περί τροποποιήσεως και συμπληρώσεως της με αριθ. 1220/13/79 κοινής Υπουργικής αποφάσεως «περί καθορισμού επιτρεπομένων ορίων θορύβου κλπ» (ΦΕΚ 1093/Β/1980) β)Διτρόχων μοτοσυκλεττών και μοτοποδηλάτων, που δεν έχουν πινακίδα αριθμού κυκλοφορίας. γ)Διτρόχων μοτοσυκλεττών με πινακίδα αριθμού κυκλοφορίας που δεν είναι σύμφωνη με τις προδιαγραφές των Υπουργικών αποφάσεων που έχουν εκδοθεί με βάση το άρθρ. 90 του ΚΟΚ και μοτοποδηλάτων που έχουν πινακίδα με δυσδιάκριτο αριθμό κυκλοφορίας. 2.Από την απαγόρευση στάθμευσης των οχημάτων της προηγούμενης παραγράφου, εξαιρούνται οι μοτοσυκλέττες και τα μοτοποδήλατα που αν και δεν έχουν πινακίδα αριθμού κυκλοφορίας ή αν και αυτή που έχουν δεν είναι σύμφωνη με το άρθρ. 90 του ΚΟΚ, σε εμφανή θέση τους έχουν επικολλημένο έγγραφο αρμόδιας κρατικής αρχής που δικαιολογεί και επιτρέπει την αντίστοιχη παράλειψη. Το κατά το προηγούμενο εδάφιο πρέπει να έχει υποστεί πλαστικοποίηση με μέριμνα του ιδιοκτήτη και να είναι σταθερά κολλημένο σε εμφανή θέση της μοτοσυκλέτας ή του μοτοποδηλάτου έτσι ώστε να μπορούν να το διαβάζουν εύκολα τα αστυνομικά όργανα. Άρθρ.2.-1.Τα δίτροχα οχήματα που σταθμεύουν κατά παράβαση των διατάξεων του προηγούμενου άρθρου, μεταφέρονται με μέριμνα των αστυνομικών αρχών σε κατάλληλους κλειστούς χώρους. Κατά την φόρτωση, μεταφορά, εκφόρτωση και εναπόθεσή τους παίρνοντας όλα τα κατάλληλα μέτρα για να μην προκληθούν σε αυτά ζημιές. Αν τα δίτροχα αυτά οχήματα είναι δεμένα με κάποιο σύστημα κλειδαριάς ή με άλλο τρόπο σε σταθερό ή κινητό αντικείμενο, τα αστυνομικά όργανα μπορούν να παραβιάζουν το σύστημα πρόσδεσης χωρίς υποχρέωση αποζημίωσης προς τον παραβάτη αν αυτό πάθει βλάβη ή καταστραφεί. 2.Για την πραγματοποίηση της μεταφοράς της προηγούμενης παραγράφου απαιτείται η σύμπραξη δύο αστυνομικών οργάνων, που διατάζουν την μεταφορά του διτρόχου, αφού προηγούμενα διαπιστώσουν την παράβαση που υπάρχει. 3.Σε κάθε περίπτωση μεταφοράς διτρόχου οχήματος, τα αστυνομικά όργανα συντάσσουν και υπογράφουν την έκθεση μεταφοράς που προβλέπεται στο άρθρ. 4 αυτής της απόφασης. Οι εκθέσεις συντάσσονται σε τρία αντίγραφα σε στέλεχος εντύπων. Από αυτά το ένα αντίγραφο παραμένει στο στέλεχος, το άλλο συνοδεύει το μεταφερόμενο όχημα και το τρίτο παραδίνεται στην υπηρεσία. Στην έκθεση μεταφοράς, εκτός από την περιγραφή (όπως τύπος, χρώμα, αριθμός πλαισίου) του διτρόχου, αναγράφονται η γενική κατάσταση, οι ελλείψεις και τα τυχόν ιδιαίτερα χαρακτηριστικά του. Άρθρ.3.-1.Οι κάτοχοι διτρόχων οχημάτων που έχουν μεταφερθεί σύμφωνα με την διαδικασία του προηγούμενου άρθρου, μπορούν ν’ απευθύνονται στις κατά τόπους υπηρεσίες τροχαίας κίνησης, στις περιοχές αρμοδιότητας των οποίων είχε σταθμεύσει το δίτροχο όχημα, για να πληροφορούνται σε ποιο χώρο έχει μεταφερθεί και ποια διαδικασία χρειάζεται για την απόδοσή του. 2.Σε κάθε κλειστό χώρο φύλαξης διτρόχων οχημάτων, τηρείται ειδικό βιβλίο, όπου καταχωρίζονται τα βασικά στοιχεία των εκθέσεων μεταφοράς. Οι στήλες αυτού του βιβλίου συμπληρώνονται με τα στοιχεία τα σχετικά με την απόδοση ή με την παραπέρα τύχη του οχήματος. 3.Τ’ αστυνομικά όργανα πριν παραδώσουν δίτροχο όχημα κάνουν έλεγχο της στάθμης του παραγόμενου θορύβου, σύμφωνα με την «εν στάσει» μέθοδο του άρθρ. 5 της 1220/13/79 κοινής απόφασης των Υπουργών Κοιν. Υπηρεσιών και Συγκοινωνιών. Αν ο παραγόμενος θόρυβος υπερβαίνει τα 105 D β (Α), τότε διατάσσεται ακινητοποίηση του οχήματος και εφαρμόζονται οι διατάξεις της Υπουργικής απόφασης που έχει εκδοθεί σε εφαρμογή του  (Μετά τη σελ. 262,96328) Σελ. 262,96329 Τεύχος ΣΤ13-Σελ.129 Κώδικας Οδικής Κυκλοφορίας 21.Ε.ι.121 άρθρ. 46 του ΚΟΚ. Αν το δίτροχο όχημα έχει μεταφερθεί με βάση το άρθρ. 1, περίπτ. α΄ της απόφασης αυτής και ο έλεγχος παρ’ όλα αυτά αποδείξει ότι η στάθμη θορύβου είναι μέσα στα επιτρεπόμενα όρια, τότε το όχημα αποδίδεται στον ιδιοκτήτη του χωρίς οικονομική δι’ αυτόν επιβάρυνση. 4.Για την απόδοση του δίτροχου οχήματος προσκομίζονται     η    άδεια    και    η    πινακίδα    κυκλοφορίας ή οι τίτλοι κυριότητας. 5.Τα έξοδα για την μεταφορά και φύλαξη του οχήματος καταβάλλονται από τον ιδιοκτήτη του πριν από την απόδοσή του και είναι τα ίδια με αυτά που ορίζονται στην κοινή απόφαση των Υπουργών Συγκοινωνιών και Δημόσιας Τάξης 30870/83 «περιπτώσεις και τρόπος ακινητοποίησης μηχανοκινήτων οχημάτων και μοτοποδηλάτων καθώς και μεταφορά αυτών». 6.Τα δίτροχα οχήματα που μεταφέρονται σε κλειστούς χώρους σύμφωνα με το άρθρ. 2 της απόφασης αυτής φυλάσσονται μέχρι να εμφανιστεί ο ιδιοκτήτης τους για να τα παραλάβει. Μετά την συμπλήρωση διμήνου, τα οχήματα με μέριμνα της αστυνομικής αρχής παραδίδονται στον ΟΔΔΥ, ο οποίος και καταβάλλει τα έξοδα μεταφοράς και φύλαξης του οχήματος σε περίπτωση που για τη μεταφορά και τη φύλαξη χρησιμοποιήθηκε ιδιώτης. Άρθρ.4.-1.Ο τύπος της έκθεσης μεταφοράς οχήματος είναι ο ακόλουθος: (ακολουθεί υπόδειγμα). Άρθρ.5.-Μοτοποδήλατα και μοτοσυκλέττες που έχουν συγκεντρωθεί από τις αστυνομικές αρχές και παραμένουν αζήτητα για άλλους λόγους μόλις συμπληρώσουν δίμηνο από την ημέρα της περισυλλογής τους υπάγονται στις διατάξεις αυτής της Υπουργικής Αποφάσεως. Άρθρ.6.-Η ισχύς της Απόφασης αυτής αρχίζει 2 μήνες μετά την δημοσίευσή της στην εφημερίδα της Κυβερνήσεως. 